wickkiey/tamil-wikipedia-chunked huggingface dataset:
# வெள்ளீயம்(II) ஆக்சலேட்டு

**வெள்ளீயம்(II) ஆக்சலேட்டு** (*Tin(II) oxalate*) C<sub>2</sub>O<sub>4</sub>Sn என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். வெள்ளீயமும் ஆக்சாலிக் அமிலமும் சேர்ந்து இவ்வுப்பு உருவாகிறது. வெள்ளீயம்(II) ஆக்சலேட்டு நிறமற்ற படிகங்களைப் போல தோற்றமளிக்கும். தண்ணீரில் இது கரையாது. மேலும் படிக நீரேற்றுகளை உருவாக்கும்.
# வெள்ளீயம்(II) ஆக்சலேட்டு

## தயாரிப்பு

ஆக்சாலிக் அமிலம் மற்றும் வெள்ளீயம்(II) ஆக்சைடு வினைபுரிவதால் வெள்ளீயம்(II) ஆக்சலேட்டு உருவாகிறது:  
::<math>\mathsf{ SnO + H_2C_2O_4 \ \xrightarrow{}\ SnC_2O_4\downarrow + H_2O }</math>  
வெள்ளீய(II) குளோரைடு மற்றும் ஆக்சாலிக் அமிலம் வினைபுரிந்தாலும் வெள்ளீயம்(II) ஆக்சலேட்டு உருவாகும்.
# வெள்ளீயம்(II) ஆக்சலேட்டு

## பண்புகள்

வெள்ளீயம்(II) ஆக்சலேட்டு நிறமற்ற படிகங்களாக உருவாகிறது.  
நீர் மற்றும் அசிட்டோனில் கரையாது. நீர்த்த HCl, மெத்தனால் மற்றும் பெட்ரோலியம் ஈதரில் கரையும்.  
SnC<sub>2</sub>O<sub>4</sub>•<sub>n</sub> H<sub>2</sub>O என்ற பொது மூலக்கூற்று வாய்ப்பாட்டு வகையில் இது படிக நீரேற்றை உருவாக்குகிறது. இவ்வாய்ப்பாட்டிலுள்ள n = 1,2 என அமையும்.  
சூடுபடுத்தினால் சிதைவடையும்:
::<math>\mathsf{ SnC_2O_4 \ \xrightarrow{380^oC}\ SnO_2 + 2CO }</math>
# வெள்ளீயம்(II) ஆக்சலேட்டு

## பயன்கள்

- கரிம எசுத்தர்களையும் நெகிழியாக்கிகளையும் தயாரிக்கும் வினையில் வெள்ளீயம்(II) ஆக்சலேட்டு ஒரு வினையூக்கியாகப் பயன்படுகிறது.
- துணிகளுக்கு சாயமிடுவதற்கும் அச்சிடுவதற்கும் பயன்படுத்தப்படுகிறது.
- இசுட்டானசு வாய்வழி பராமரிப்பு சேர்மங்களிலும் இது பயன்படுத்தப்படுகிறது.
- வெள்ளீயம்(II) ஆக்சலேட்டை மீள்நிரப்பு செய்யக்கூடிய வகை இலித்தியம் மின்கலங்களுக்கு நேர்மின்முனைப் பொருளாகப் பயன்படுத்துவது குறித்து சில ஆய்வுகள் அறிக்கை அளித்துள்ளன.
# காளிங்கராயன்பாளையம்

**காளிங்கராயன்பாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள காளிங்கராயன்பாளையம் பகுதியின் புவியியல் ஆள்கூறுகள், ஆகும். ஈரோடு, பவானி, லட்சுமி நகர், எலவமலை, கருந்தேவன்பாளையம், கரை எல்லப்பாளையம், ஊராட்சிக்கோட்டை மற்றும் சித்தோடு ஆகியவை காளிங்கராயன்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
ஆயிரக்கணக்கான விசைத்தறிகள் காளிங்கராயன்பாளையம் பகுதியில் இயங்குகின்றன.  
மாரியம்மன் கோயில் ஒன்று காளிங்கராயன்பாளையம் பகுதியில் அமையப் பெற்றுள்ளது.  
காளிங்கராயன்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார்.மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# நியோடிமியம்(III) ஆக்சலேட்டு

**நியோடிமியம்(III) ஆக்சலேட்டு** (*Neodymium(III) oxalate*) Nd<sub>2</sub>(C<sub>2</sub>O<sub>4</sub>)<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நியோடிமியத்தின் ஆக்சலேட்டு உப்பாகக் கருதப்படும் இச்சேர்மம் ஒரு நீரேற்றாகவோ அல்லது நீரிலியாகவோ காணப்படுகிறது. இதனுடைய பத்துநீரேற்றை சூடுபடுத்தினால் அது சிதைவடைந்து நீரிலிவடிவ நியோடிமியம்(III) ஆக்சலேட்டு கிடைக்கும். இதை தொடர்ந்து மேலும் சூடுபடுத்தினால் Nd<sub>2</sub>O<sub>2</sub>C<sub>2</sub>O<sub>4</sub> தோன்றி இறுதியாக நியோடிமியம்(III) ஆக்சலேட்டு கிடைக்கிறது. இதை ஐதரோகுளோரிக் அமிலத்தில் கரைத்து Nd(C<sub>2</sub>O<sub>4</sub>)Cl·3H<sub>2</sub>O சேர்மத்தைப் பெறலாம்.
# இந்தியப் புலிகளின் காப்பிடங்கள்

இந்தியாவில் தேசிய புலிகள் பாதுகாப்பு ஆணையத்தால் வழிகாட்டப்படும் புலிகள் திட்டத்தால் மேலாளப்படும் 54 புலிகள் காப்பகங்கள் உள்ளன.இந்தியாவின் புலிக் காப்பகங்கள் 1973 இல் அமைக்கப்பட்டு,புலிகள் திட்டத்தால் மேலாளப்படுகின்றன. இதற்கு, இந்திய அரசு, தேசியப் புலிகள் பேணுதல் ஆணையம் வழிகாட்டுகிறது. புலிக் காப்பகங்களாக 2018 இல் 50 பாதுகாப்புப் பகுதிகள் பெயரிடப்பட்டன.  
2022 இல் 53 ஆம் புலிக் காப்பகம் ராணிப்பூர் கானுயிர் புகலிடம் [[இராணிப்பூர் கானுயிர் புகலிடம் உத்தரப்பிரதேசத்தில் மாநிலத்தின் மூன்றாம் புலிக் காப்பகமாக அறிவிக்கப்பட்டது.  
உலகப் புலிகளில் 80% இந்தியாவில்தான் உள்ளன. 2006 இல் 1,411 புலிகள் இருந்த நிலையில் , 2011ஈல் 1,706 ஆகவும் , 2014ஈல் 2,226 ஆகவும் உயர்ந்தது. சுற்றுச்சூழல் அமைச்சரின் அண்மைய அறிக்கையின்படி , 2016 ஆம் ஆண்டில் இந்த எண்ணிக்கை 2500 ஆக உயர்ந்தது.2006 இல், 1,411 ஆக இருந்த புலிகளின் தொகை 2022 இல் 3167 ஆக அதாவது, இருமடங்காக உய்ர்ந்தது என இந்தியா மதிப்பிட்டுள்ளது.  
இந்தியப் புலிகளின் தொகை கூடியமை, உலகளாவிய புலிகளின் தொகையைப் பெருக்குவதில் பெரும் பங்கு வகித்தது; 2010 இல் 3,159 ஆகவிருந்த உலகப் புலிகளின் தொகை in 2010 2016 இல்3890 ஆக உயர்ந்தது என உலகக் கானுயிர் நிதியமும் உலகப் புலிகள் பேரவையும் அறிவித்துள்ளன.
# இந்தியப் புலிகளின் காப்பிடங்கள்

## இலக்குகள்

இந்தியா" வில் உள்ள பேணுதல் சார்ந்த வங்காளப் புலிகளின் தொகையைப் பாதுகாக்க, பரப்பளவு புலிக் காப்பிடங்களை மாநிலக் கானியல் துறைகள் மேலாண்மை செய்கின்றன . புலிகள் "அவற்றின் அறிவியல், பொருளியல்வ் அழகியல், பண்பாட்டு, சுற்றுச்சூழல் விழுமியங்களுக்காகவும் உயிரியல் முதன்மை வாய்ந்த அனைத்து இடங்களையும் தேசிய மரபுச் சொத்தாகவும் கல்வி நோக்கத்துக்காகவும்"பேணப்படுகின்றன.
# இந்தியப் புலிகளின் காப்பிடங்கள்

## புலித்தொகை மதிப்பீடு

தேசிய புலிகள் பாதுகாப்பு ஆணையத்தின் மதிப்பீட்டின்படி , இந்தியாவில் 1,411 வயது வந்த புலிகள் மட்டுமே இருப்பதாக மதிப்பிடப்பட்டுள்ளது. 2010 தேசியப் புலிகள் மதிப்பீடு இந்தியாவில் புலிகளின் மொத்த மக்கள் தொகை 1,706 என மதிப்பிட்டுள்ளது. சுற்றுச்சூழல் மற்றும் கானகத்துறை அமைச்சகத்தின் கூற்றுப்படி , இந்தியாவில் புலிகளின் எண்ணிக்கை 2014 ஆம் ஆண்டில் 2,226 ஆக இருந்தது , இது 2010 ஆம் ஆண்டின் மதிப்பீட்டிலிருந்து 30,5% அதிகரித்துள்ளது. சிறந்த பாதுகாக்கப்பட்ட புலிகள் வளக்களங்கள் , குறிப்பாக புலிகள் காப்பகங்கள் , சாத்தியமான தொகையைப் பேணிவருவதாக இந்த விரிவான ஆய்வு சுட்டிக்காட்டியது. இருப்பினும் பாதுகாக்கப்பட்ட பகுதிகளுக்கு வெளியே புலிகள் புழங்கிய பகுதி கணிசமாகக் குறைந்துள்ளது. புலிகள் தம் வள இடங்களுக்குச் செல்ல வழித்தடங்களின் தேவையை இது நிறுவுகிறது. தற்போதுள்ள புலிக் காப்பகங்கள் இந்தியாவின் அதிக அடர்த்தி கொண்ட கானகப்பகுதியில் மூன்றில் ஒரு பங்கில் அமைந்துள்ளன. 2016ஆம் ஆண்டின் முதல் காலாண்டில் முந்தைய ஆண்டு முழுவதையும் விட அதிகமான புலிகள் கொல்லப்பட்டன. புலிகளின் கணக்கெடுப்பு எண்கள் அறிவியல் சமூகத்தால் கேள்விக்கு உல்ளாக்கும் முன் தக்கநேரத்தில் இந்த குறிப்பிடத்தக்க வெளியீடு வந்துள்ளது.  
2010 - 2011 ஆம் ஆண்டில் தேசியப் புலிகள் பாதுகாப்பு ஆணையம், இந்திய வனவிலங்கு நிறுவனத்துடன் இணைந்து நாட்டில் உள்ள 44 புலிகள் காப்பகங்களின் த்ன்னாட்சி மேலாண்மை செயல்திறன் மதிப்பீட்டை மேற்கொண்டன. இருப்புக்கள் நான்கு முக்கிய பிரிவுகளாக வகைப்படுத்தப்பட்டன. கர்நாடகத்தில் ஒன்றரை வயதுக்குட்பட்ட புலிகளின் எண்ணிக்கை 408க்கும் அதிகமாக உள்ளன. குறிப்பிடத்தக்க புலித்தொகை கொண்ட பிற மாநிலங்களில் உத்தரகாண்டு (340) மத்தியப் பிரதேசம் (308) தமிழ்நாடு (229) மகாராட்டிரம் (190) அசாம் (167) கேரளா (136), உத்தரப் பிரதேசம் ஆகியவை அடங்கும்.
# இந்தியப் புலிகளின் காப்பிடங்கள்

## இந்தியாவில் உள்ள புலி இருப்புக்களின் பட்டியல்

| 10 | பெரியாறு | 1978–79 | கேரளா | 20 | 350 |
| --- | --- | --- | --- | --- | --- |
| 11 | சரிசுகாபுலிகள் காப்பகம் | 1978–79 | இராசத்தான் | 9 | 881 |
| 12 | புக்சா | 1982–83 | மேற்கு வங்கம் | 2 | 760 |
| 13 | இந்திராவதி | 1982–83 | சத்தீசுகார் | 12 | 1258.37 |
| 14 | நம்தாபா | 1982–83 | அருணாச்சலப்பிரதேசம் | 11 | 1985.23 |
| 15 | துத்வா | 1987–88 | உத்தரப்பிரதேசம் | 58 | 490.3 |
| 16 | களக்காடு-முண்டந்துறை | 1988–89 | தமிழ் நாடு | 10 | 895 |
| 17 | வால்மீகி | 1989–90 | பீகார் | 40 | 898.45 |
| 18 | பெஞ்ச் | 1992–93 | மத்தியப்பிரதேசம் | 43 (மகாராட்டிரத் தொடர்ச்சி) | 292.85 |
| 19 | ததோபா-அந்தாரிபுலிகள் காப்பிடம் | 1993–94 | மகாராட்டிரம் | 115 | 625.4 |
| 20 | பந்தாவ்கர் | 1993–94 | மத்தியப்பிரதேசம் | 63 | 1536 |
| 21 | பன்னா | 1994–95 | மத்தியப்பிரதேசம் | 17 | 542.67 |
| 22 | தாம்பா | 1994–95 | மிசோரம் | 0 | 500 |
| 23 | பத்திரா கானுயிர் புகலிடம் | 1998–99 | கருநாடகம் | 22 | 892.46 |
| 24 | பெஞ்சு | 1998–99 | மகாராட்டிரம் | 35 (மத்தியப்பிரதேசத் தொடர்ச்சி) | 257.26 |
| 25 | பக்கே | 1999–2000 | அருணாச்சலப்பிரதேசம் | 7 | 861.95 |
| 26 | நமேரி | 1999–2000 | அசாம் | 5 | 200 |
| 27 | சாத்புரா புலிக் காப்பகம் | 1999–2000 | மத்தியப்பிரதேசம் | 26 | 524 |
| 28 | ஆனைமலை | 2008–09 | தமிழ் நாடு | 13 | 958 |
| 29 | சீதாநதி கானுயிர் புகலிடம் | 2008–09 | Chhattisgarh | 4 | 556 |
| 30 | சத்கோசியா | 2008–09 | ஒடிசா | 3 | 796 |
| 31 | கசிரங்கா | 2008–09 | அசாம் | 103 | 858.98 |
| 32 | அச்சனக்மார் கானுயிர் புகலிடம் | 2008–09 | சத்தீசுகார் | 11 | 557.55 |
| 33 | தந்தேலி-ஆன்சி புலிகள் காப்பகம் | 2008–09 | கருநாடகம் | 5 | 1300 |
| 34 | சஞ்சய் | 2008–09 | மத்தியப்பிரதேசம் | 8 | 466.68 |
| 35 | முதுமலை | 2007 | தமிழ் நாடு | 103 | 321 |
| 36 | நாகர்கோளே | 2008–09 | கருநாடகம் | 101 | 642.39 |
| 37 | பரம்பிக்குளம் புலிகள் காப்பகம் | 2008–09 | கேரளா | 19 | 643.66 |
| 38 | சயாத்திரி | 2009–10 | Maharashtra | 7 | 1166 |
| 39 | பிலிகிர் அரங்கநாதர் கோயில் | 2010–11 | கருநாடகம் | 68 | 539.52 |
| 40 | காவால் | 2012–13 | தெலுங்கானா | – | 2015.44 |
| 41 | சத்தியமங்கலம் | 2013–14 | தமிழ் நாடு | 72 | 1408.6 |
| 42 | முகந்திரா மலைகள் | 2013–14 | இராசத்தான் | – | 759.99 |
| 43 | நவேகான் | 2013–14 | மகாராட்டிரம் | 7 | 133.88 |
| 44 | நாகார்ஜுனசாகர்-சிறீசைலம் | 1982–83 | ஆந்திரப்பிரதேசம் | 74 | 3728 |
| 45 | அமிராபாது | 2014 | தெலுங்கானா | – | 2611.4 |
| 46 | பிலிபித் | 2014 | உத்தரப்பிரதேசம் | 65 | 602.79 |
| 47 | போர் | 2014 | மகாராட்டிரம் | 5 | 121.1 |
| 48 | இராஜாஜி | 2015 | உத்தரகாண்டு | – | 820.5 |
| 49 | ஒராங்கு | 2016 | அசாம் | – | 78.81 |
| 50 | காம்லாங்கு கானுயிர் பகலிடம் | 2016 | அருணாச்சலப்பிரதேசம் | – | 783 |
| 51 | சிறீவில்லிபுத்தூர் மேகமலை | 2021 | தமிழ் நாடு | 14 | 1016.57 |
| 52 | இராம்கார் விசுதாரி | 2021 | இராசத்தான் | 35 | 1501.89 |
| 53 | குரு காசிதாசு தேசியப் பூங்கா,
தாமூர் பிங்கிளா கானுயிர் புகலிடம் | 2022 | சத்தீசுகார் |  |  |
| 54 | இராணிப்பூர் கானுயிர் புகலிடம் | 2022 | உத்தரப்பிரதேசம் |  |  |  
- குறிப்பு: உத்தரப்பிரதேச சாமங்கார் புலிக் காப்பகம் என்பது ஜிம் கார்பெத்து தேசியப் பூங்காவின் இணை வட்டாரம் ஆகும். எனவே இது தனியான புலிக் காப்பிடமாகக் கருதப்படுவதில்லை. இதன் கூடுதல் பரப்பளவு ; இதில் மைய புலிகள் வாழிடம் அமையவில்லை.
# இந்தியப் புலிகளின் காப்பிடங்கள்

## எதிர்காலம்

தற்போதுள்ள காப்பகங்களுடன் கூடுதலாக, நான்கு புதிய புலிகள் காப்பகங்களை உருவாக்க தேசிய புலிகள் பாதுகாப்பு ஆணையத்தால் கொள்கை அளவில் ஒப்புதல் வழங்கப்பட்டுள்ளது, மேலும், ரதபானி புலிகள் காப்பகம் (மத்திய பிரதேசம்), சுனபேடா புலிகள் காப்பகம் (ஒடிசா), குரு காசிதாஸ் (சத்தீசுகர்)ஆகியன மாநிலங்களால் புலிகள் காப்பகமாக அறிவிக்கவும் குத்ரேமுக் தேசிய பூங்காவிற்கு கருநாடகத்துக்கும் இறுதி ஒப்புதல் அளிக்கப்பட்டுள்ளது. பின்வரும் பகுதிகளை புலிகள் காப்பகங்களாக அறிவிப்பதற்கான முன்மொழிவுகளை அனுப்புமாறு மாநில அரசுகளுக்கு அறிவுறுத்தப்பட்டுள்ளது: (i) சுகெல்வா (உத்தரப் பிரதேசம்), (ii) மகாதேய் புகலிடம் (கோவா), (iii) சிறீவில்லிபுத்தூர் நரைத்த அணில் கானுயிர் புகலிடம் / மேகமலை கானுயிர் புகலிடம் ( திவ்வனம் கானுயிர் புகலிடம் அருணாச்சல பிரதேசம், ) காவிரி - மாதேசுவரன் மலை (கர்நாடகம்).
# துருவா

துருவா என்பது பின்வருவனவற்றை குறிக்கலாம்.  
- துருவா இனக்குழு
- துருவா மொழி - துருவா இனக்குழு மக்களால் பேசப்படும் மொழி.
- துருவா (2016 தெலுங்குத் திரைப்படம்)
- துருவா சர்ஜா - கன்னடத் திரைப்பட நடிகர்.
- துருவா அணு உலை - பாபா அணு ஆராய்ச்சி மையத்தில் செயல்படும் ஒரு அணு உலை
# துருவா இனக்குழு

**துருவா இனக்குழு** (*Duruwa*) இந்திய மாநிலங்களான சத்தீஸ்கர் மற்றும் ஒடிசாவில் காணப்படும் ஒரு பழங்குடி இனக்குழுவாகும். துர்வா அல்லது தருவா என்றும் இவர்கள் அழைக்கப்படுகிறார்கள். திராவிட மொழி எனப்படும் பார்சி அல்லது துருவா மொழி தங்களுடைய சொந்தக் களத்தில் இம்மக்களால் பயன்படுத்தப்படுகிறது.
# துருவா இனக்குழு

## கண்ணோட்டம்

பார்சி இவர்களின் சொந்த மொழியாக இருந்தாலும், உள்ளூர் மொழியான ஒடியா, சத்தீசுகர்கி மொழி ஆகியவற்றை இவர்கள் நன்கு அறிந்திருக்கிறார்கள், ஆனால் இந்தி, தெலுங்கு, குர்மலி ஆகியவற்றைப் பேசுகிறார்கள் மற்றும் ஒடியா, இந்தி அல்லது தெலுங்கு எழுத்துகளை குழுக்களாக தொடர்பு கொள்ள இவர்கள் பயன்படுத்துகின்றனர்.  
சத்தீசுகரில் துருவா மக்கள் கோண்ட்டு பழங்குடியினரின் கீழ் வகைப்படுத்தப்படுகிறார்கள், ஆனால் ஒடிசாவில் இவர்கள் ஒரு தனி பழங்குடியினராக பட்டியலிடப்பட்டுள்ளனர்.
# துருவா இனக்குழு

## கலாச்சாரம்

இந்த இணத்திலுள்ள ஆண்கள் தங்களின்
மனைவியாக தன்னுடன் பிறந்த ஒரே தாய் வயிற்றுத் தங்கையையே திருமணம் செய்து கொள்ளுகிறார்கள்.
# பாடாங் ரெங்காஸ்

**பாடாங் ரெங்காஸ்** (ஆங்கிலம்: *Padang Rengas*; மலாய்: *Padang Rengas*; சீனம்: 巴东仁加斯) என்பது மலேசியா பேராக் மாநிலத்தில் கோலாகங்சார் மாவட்டத்தில் உள்ள நகரம் ஆகும்.  
பாடாங் ரெங்காஸ் ஒரு பெரிய பைஞ்சுதை உற்பத்தி வளாகத்தைக் கொண்டுள்ளது; மற்றும் ரப்பர் தோட்டங்களால் சூழப்பட்டுள்ளது. இந்த நகரத்திற்கு மிக அருகிலுள்ள நகரம் கோலாகங்சார் ஆகும்.
# பாடாங் ரெங்காஸ்

## பொது

இங்கு ஒரு மலைச் சுற்றுலா வளாகம் உள்ளது. அதன் பெயர் குனோங் பொண்டோக் சுற்றுலா வளாகம். இந்த மலைக்கு அருகில் சுண்ணாம்புக் கற்கள் தோண்டி எடுக்கப் படுகின்றன.  
ஒரு காலத்தில் இந்தப் பகுதியில் செழிப்பாக வளர்ந்திருந்த ரெங்காஸ் மரங்களின் பெயரில் இருந்து பாடாங் ரெங்காஸ் என்ற பெயர் பெறப்பட்டதாகக் அறியப்படுகிறது.
# பாடாங் ரெங்காஸ்

## பொது

### புக்கிட் பெராபிட்

பாடாங் ரெங்காஸ் நகரம்; கோலாகங்சார் - தைப்பிங் நகரங்களுக்கு இடையிலான ஒரு முக்கியமான துணை நகரமாக விளங்கி வருகிறது. இந்த நகருக்கு அருகில் புக்கிட் பெராபிட் ராபிட் (*Bukit Rabit*) எனும் இடத்தில் 1897-ஆம் ஆண்டில் ஒரு தொடருந்துச் சுரங்கப்பாதை உருவாக்கப்பட்டது.
# நெப்டியூனியம்(IV) ஆக்சலேட்டு

**நெப்டியூனியம்(IV) ஆக்சலேட்டு** (*Neptunium(IV) oxalate*) Np(CO) என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நெப்டியூனியமும் ஆக்சாலிக் அமிலமும் சேர்ந்து இச்சேர்மம் உருவாகிறது. நெப்டியூனியம்(IV) ஆக்சலேட்டு தண்ணீரில் சிறிதளவு கரையும். பச்சை நிறத்தில் படிக நீரேற்றாக உருவாகும்.
# நெப்டியூனியம்(IV) ஆக்சலேட்டு

## தயாரிப்பு

நெப்டியூனியம்(IV) கரைசல்களை ஆக்சாலிக் அமிலத்துடன் சேர்த்து வீழ்படிவாக்கல் வினை மூலம் நெப்டியூனியம்(IV) ஆக்சலேட்டைத் தயாரிக்கலாம்:  
::<math>\mathsf{ NpCl_4 + 2H_2C_2O_4 \ \xrightarrow{}\ Np(C_2O_4)_2\cdot 6H_2O\downarrow + 4HCl }</math>
# நெப்டியூனியம்(IV) ஆக்சலேட்டு

## இயற்பியல் பண்புகள்

நெப்டியூனியம்(IV) ஆக்சலேட்டு Np(C<sub>2</sub>O<sub>4</sub>)<sub>2</sub> • 6H<sub>2</sub>O என்ற பொது மூலக்கூற்று வாய்ப்பாட்டிலான பச்சைநிற படிக நீரேற்றாக உருவாகிறது.  
தண்ணீரில் சிறிதளவு கரையும். அசிட்டோனில் கரையாது.
# நெப்டியூனியம்(IV) ஆக்சலேட்டு

## வேதிபண்புகள்

நெப்டியூனியம்(IV) ஆக்சலேட்டை சூடுபடுத்தினால் சிதைவடையும்:  
::<math>\mathsf{ Np(C_2O_4)_2 \ \xrightarrow{400^oC}\ NpO_2 + 2CO_2 + 2CO }</math>
# நெப்டியூனியம்(IV) ஆக்சலேட்டு

## பயன்கள்

நெப்டியூனியத்தை தூய்மையாக்கும் செயல்முறையில் நெப்டியூனியம்(IV) ஆக்சலேட்டு இடைநிலை வேதிப் பொருளாகப் பயன்படுத்தப்படுகிறது.
# உதயப்பூர் நகரத்தின் ஐந்து ஏரிகள்

**உதயப்பூர் நகரத்தின் ஐந்து ஏரிகள்** (*Udaipur City's Five lakes*) இந்தியாவின் இராசத்தான் மாநிலம் உதய்பூர் நகரத்தில் உள்ள ஐந்து பெரிய ஏரிகளைக் குறிக்கின்றன. அவை இங்குக் கீழே பட்டியலிடப்பட்டுள்ளன. இந்திய அரசின் தேசிய ஏரி பாதுகாப்புத் திட்டத்தால் வழங்கப்பட்ட நிதி மூலம் ஏரிகள் புதுப்பிக்கப்பட்டு வருகின்றன.
# உதயப்பூர் நகரத்தின் ஐந்து ஏரிகள்

## ஐந்து ஏரிகள்

- பதே சாகர் ஏரி
- இரங் சாகர் ஏரி
- பிச்சோலா ஏரி
- சுவரூப் சாகர் ஏரி
- தூத் தலை ஏரி
# கோ. இபோம்சா சர்மா

**கோங்பிரைலட்பம் இபோம்சா சர்மா** (*Kongbrailatpam Ibomcha Sharma*) இந்தியாவின் மணிப்பூர் மாநிலத்தைச் சேர்ந்த ஒரு பாடகரும் நிகழ்த்துக் கலைஞரும் ஆவார். மணிப்புரி நடனத்தின் ஒரு பகுதியான இராசேசுவரி பாலாவுக்கான நாத சங்கீர்த்தனம் பாடுவதில் புகழ்பெற்ற இவர் அபிராம் சபா என்ற பெயரால் நன்கு அறியப்படுகிறார். மணிப்புரி நிகழ்ச்சியில் இவரது பாத்திரம் அபிராம் சபாவாகும். கௌரா லீலா என்ற மணிப்பூரி நாடகத்தின் இயக்க வடிவம் இவருக்கு அபிராம் சபா என்ற புனைப்பெயரை சம்பாதித்துக் கொடுத்ததாக கூறப்படுகிறது. சவகர்லால் நேரு மணிப்பூர் நடன அகாடமியில் முன்னாள் குருவாக இருந்தார். 1981 ஆம் ஆண்டில் சங்கீத நாடக அகாடமி விருதைப் பெற்றார். 1998 ஆம் ஆண்டில் இந்திய அரசு நான்காவது உயரிய குடிமக்கள் விருதான பத்மசிறீ விருதை வழங்கி சிறப்பித்தது.
# கோ. இபோம்சா சர்மா

## இதையும் காண்க

- மணிப்புரி
# வரிச்சிலம்பன்

**வரிச்சிலம்பன்** (*Striated babbler*)(***ஆர்கியா ஏர்லி***) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தெற்கு ஆசியாவில் பாக்கித்தான் முதல் மியான்மர் வரை காணப்படுகிறது.  
இந்த சிற்றினம் முன்பு *துர்டோயிடெசு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வின் முடிவுகளைத் தொடர்ந்து, இது *ஆர்கியா* பேரினத்திற்கு மாற்றப்பட்டது.
# இராணி துர்காவதி அருங்காட்சியகம்

**இராணி துர்காவதி அருங்காட்சியகம்** (*Rani Durgawati Museum*) என்பது இந்தியாவின் மத்தியப் பிரதேச மாநிலத்தில் உள்ள ஜபல்பூரில் உள்ள ஒரு அருங்காட்சியகம் ஆகும். இது 1976-ல் நிறுவப்பட்டது. இங்குச் சிற்பங்கள், கல்வெட்டுகள் மற்றும் வரலாற்றுக்கு முந்தைய நினைவுச்சின்னங்களின் சிறந்த தொகுப்புகளைக் கொண்டுள்ளது. இந்த அருங்காட்சியகம் இராணி துர்காவதியின் நினைவாக அர்ப்பணிக்கப்பட்டுள்ளது.
# பொன். அசோக் சிகாமணி

**பொன்முடி. அசோக் சிகாமணி**, தமிழக உயர்கல்வித் துறை அமைச்சரான க. பொன்முடியின் இரண்டாவது மகனும், மருத்துவரும் ஆவார். இவர் 5 நவம்பர் 2022 அன்று தமிழ்நாடு துடுப்பாட்டச் சங்கத்தின் தலைவராக் போட்டியின்றி தேர்வு செய்யப்பட்டார்.  
அசோக் சிகாமணி இப்பதவிக்கு வருவதற்கு முன்னர் தமிழ்நாடு துடுப்பாட்டச் சங்கத்தின் துணைத் தலைவராகவும், விழுப்புரம் மாவட்ட துடுப்பாட்டச் சங்கத்தின் செயலாளராக பதவியில் இருந்தவர்.
# நையோபியம் ஆக்சலேட்டு

**நையோபியம் ஆக்சலேட்டு** (*Niobium oxalate*) Nb(HC<sub>2</sub>O<sub>4</sub>)<sub>5</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். நையோபியத்தின் ஆக்சலேட்டு உப்பாகக் கருதப்படும் இது நிறமற்று ஒற்றைச் சரிவச்சுப் படிகங்களாகத் தோன்றுகிறது. நடுநிலையான நையோபியம் ஆக்சலேட்டு இதுவரை தயாரிக்கப்படவில்லை.
# நையோபியம் ஆக்சலேட்டு

## அணைவுச் சேர்மங்கள்

நையோபியம்(V) அயனி ஐதராக்சி அமிலங்கள் மற்றும் ஆக்சாலிக் அமிலத்துடன் கூடி அணைவுச் சேர்மங்களைத் தருகிறது. நையோபியத்துடன் டார்டாரிக் அமிலம் உருவாக்கும் உப்பை விட இது சிக்கலானதாகும். டாண்ட்டலத்தில் இப்போ  
க்கு எதிராக இருக்கும். 125° செல்சியசு வெப்பநிலையில் NH<sub>4</sub>[NbO(C<sub>2</sub>O<sub>4</sub>)<sub>2</sub>(H<sub>2</sub>O)<sub>2</sub>]·3H<sub>2</sub>O தண்ணீரை இழக்கத் தொடங்கி 630° செல்சியசு வெப்பநிலையில் முழுமையாக சிதைவடைந்து நையோபியம் பெண்டாக்சைடு உருவாகிறது. இதை சோடியம் சிட்ரேட்டுடன் சேர்த்து 650 பாகை செல்சியசு வெப்பநிலைக்கு சூடுபடுத்தினால் சோடியம் நையோபெட்டு கிடைக்கும்.  
Rb<sub>3</sub>[NbO(C<sub>2</sub>O<sub>4</sub>)<sub>3</sub>]·2H<sub>2</sub>O ஒரு நிறமற்ற படிகமாகும். இதில் [NbO(C<sub>2</sub>O<sub>4</sub>)<sub>3</sub>]<sup>3-</sup> எதிர்மின் அயனி உள்ளடங்கியுள்ளது. Sr<sub>3</sub>[NbO(C<sub>2</sub>O<sub>4</sub>)<sub>3</sub>]<sub>2</sub>·8H<sub>2</sub>O என்ற சேர்மத்திலும் அதே எதிர்மின் அயனி அடங்கியுள்ளது. 200 பாகை செல்சியசு வெப்பநிலையில் இது நீரிலியாக மாறுகிறது. 260° செல்சியசு வெப்பநிலையில் சிதைவடையத் தொடங்குகிறது. 875° செல்சியசு வெப்பநிலையில் இசுட்ரோன்சியம் கார்பனேட்டாக (SrCO<sub>3</sub>) இசுட்ரோன்சியம் நையோபேட்டாகவும் (SrNb<sub>2</sub>O<sub>6</sub>) சிதைகிறது.
# அநீதி

**அநீதி** (*Aneethi*) என்பது 2023 ஆம் ஆண்டு வெளிவந்த உளவியலை அடிப்படையாகக் கொண்ட இந்தியத்தமிழ்காதல்அதிரடிநாடகத் திரைப்படமாகும். இத்திரைப்படத்தை வசந்தபாலன்இயக்கியிருந்தார். அர்பன் பாய்சு என்ற பட நிறுவனத்தின் பதாகையின் கீழ்எம். கிருஷ்ண குமார், முருகன் ஞானவேல், வரதராஜன் மாணிக்கம், ஜி.வசந்தபாலன் ஆகியோர் தயாரித்தனர்.இப்படத்தில்அர்ஜூன் தாஸ், துஷாரா விஜயன் ஆகியோர்முக்கிய வேடங்களில் நடித்திருந்தனர். திரைப்பட விமர்சகர்களின் நேர்மறையான விமர்சனத்தை இப்படம் பெற்றது.
# அநீதி

## கதைக்கரு

அலைப்பேசி செயலி வழியே கிடைத்த கட்டளைமுறையின் அடிப்படையில் உணவு வழங்கும் பணியாளுக்கும், தற்செயலாக அதுபோன்று உணவு வழங்கும் போது, சந்திக்கும் பணக்கார வீட்டு பணிப்பெண்ணுக்கும் இடையே நடக்கும் காதல் கதையே, இத்திரைப்படமாகும். காதலன் நாள்பட்ட மனநலப் பிரச்சினையால் (Obsessive-compulsive disorder (OCD)) பாதிக்கப்பட்டுள்ளவன். பிறர் அவனை மோசமாக நடத்தும்போதெல்லாம், அவனுக்குள் ஒரு "கொலை செய்யத் தூண்டும் உள்ளுணர்வு" ஏற்படுகிறது. அதனை உண்மையில் நிகழ்வது போலவும் காட்டுகிறார்கள். காதலியின் குடும்பச் சூழலல் காரணமாக, ஒரு பணக்கார மூதாட்டியின் (சாந்தா தனஞ்செயன்) வீட்டில் வீட்டு வேலை செய்யும் பெண்ணாக இருக்கிறாள். அந்த மூதாட்டியும் அவரது வெளிநாட்டில் வசிக்கும் பிள்ளைகளும் (வனிதா விஜயகுமார், அர்ஜுன் சிதம்பரம்) அப்பணிப்பெண்ணை மிக மோசமாக நடத்துகின்றனர். காதலின் கனிவான குணத்தால் கவரப்பட்ட காதலன் திரு, அவளுடன் நெருக்கமாகப் பழகத் தொடங்குகிறான். காதலி (சுப்புலட்சுமி)யின் முதலாளியான மூதாட்டி எதிர்பாராத விதமாக, பணிப்பெண்ணுக்கு தனது பெரிய வீட்டினை எழுதி வைத்துவிட்டு தற்கொலை செய்து கொள்கிறாள். இந்த மரணச் செய்தியை, வெளிநாட்டில் உள்ள அவரது குடும்பத்தினருக்குத் தெரிவிக்க முடியாமல், திருவும், சுப்புலட்சுமியும் அந்தப் பிரச்சினையில் சிக்கிக் கொள்கின்றனர். மூதாட்டியின் மரணத்திற்கு காதலர்களே காரணம் என்று, அவரது குடும்பத்தினர் குற்றம் சாட்டுகின்றனர். இந்தக் கொலைப் பழியில் இருந்து, இருவரும் எப்படித் தப்பிக்கிறார்கள்? எளிய உழைக்கும் மக்கள் மீது, பணக்கார வர்க்கம் நிகழ்த்தும் அநீதி, சுரண்டல் ஆகியவற்றைச் சுற்றியே படத்தின் மீதிக்கதை நகர்கிறது.
# அநீதி

## நடிகர்கள்

- அர்ஜூன் தாஸ் - திருமேனி
- துசாரா விச்சயன்
- வனிதா விஜயகுமார்
- பரணி
- சுரேஷ் சக்கரவர்த்தி
- அறந்தாங்கி நிஷா
- காளி வெங்கட்
- சா ரா
- அர்ஜூன் சிதம்பரம்
- சுப்பிரமணியம் சிவா
- ஜெ. சத்திஷ் குமார்
- டி. சிவா
# அநீதி

## பாடல்கள்

இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.
# பழங்குடியினர் ஆராய்ச்சி நிறுவன அருங்காட்சியகம்

**பழங்குடியினர் ஆராய்ச்சி நிறுவன அருங்காட்சியகம்** (*Tribal Research Institute Museum*) **என்பது** இந்தியாவின் சார்க்கண்டு மாநிலத்தின் தலைநகரான ராஞ்சியில் அமைந்துள்ள அருங்காட்சியகம் ஆகும். இந்த அருங்காட்சியகத்தில் கல் சிற்பங்கள் மற்றும் சுடுமட்சிலை கலைப்பொருட்களின் அரிய தொகுப்பு உள்ளது. அருங்காட்சியகத்தில் காட்சிப்படுத்தப்பட்ட பல்வேறு ஆயுதங்கள் மற்றும் இனவியல் பொருள்கள், மாநிலத்தில் வசிக்கும் பழங்குடி சமூகங்களின் வரலாறு மற்றும் வாழ்க்கை முறையைச் சித்தரிக்கின்றன. பழங்குடியினர் குறித்து ஆய்வினைத் தொடரும் மாணவர்களுக்கு இந்த அருங்காட்சியகம் முக்கியமான கற்றல் மையமாக விளங்குகிறது.
# பழங்குடியினர் ஆராய்ச்சி நிறுவன அருங்காட்சியகம்

## காட்சிப்படுத்தப்பட்ட பழங்குடியினர்

- அசூர்
- பைகா
- பேடியா
- பூமிஜ்
- பிஞ்சியா
- பிர்ஹோர்
- பிர்ஜியா
- கன்வர்
- கர்மாலி
- காரியா
- கர்வார்
- கொண்டா
- கோரா
- முண்டா
- ஓரான்
- லோக்ரா
- சந்தாலிகள்
- சௌரியா பகாரியா
- சவார்
# கொல்லம்பாளையம்

**கொல்லம்பாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 207 மீட்டர் உயரத்தில் அமைந்துள்ள கொல்லம்பாளையம் பகுதியின் புவியியல் ஆள்கூறுகள், ஆகும். ஈரோடு, சோலார், முள்ளாம்பரப்பு, கஸ்பாபேட்டை, அவல்பூந்துறை, மூலப்பாளையம், மூலப்பட்டறை, வீரப்பன்சத்திரம், வீரப்பம்பாளையம், திண்டல், பெரியசேமூர், பழையபாளையம், கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம் மற்றும் நஞ்சனாபுரம் ஆகியவை கொல்லம்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
கொல்லம்பாளையம் பகுதியில் அமைந்துள்ள மாரியம்மன் கோயில் மற்றும் பத்ரகாளியம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகின்றன.
# பழையபாளையம்

**பழையபாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 230 மீட்டர் உயரத்தில் அமைந்துள்ள பழையபாளையம் பகுதியின் புவியியல் ஆள்கூறுகள், ஆகும். ஈரோடு, மூலப்பாளையம், மூலப்பட்டறை, வீரப்பன்சத்திரம், வீரப்பம்பாளையம், திண்டல், பெரியசேமூர், சூளை, கனிராவுத்தர்குளம், வேப்பம்பாளையம், கதிரம்பட்டி, மேட்டுக்கடை, வில்லரசம்பட்டி, பவளத்தாம்பாளையம், நஞ்சனாபுரம், சோலார், முள்ளாம்பரப்பு, கஸ்பாபேட்டை மற்றும் அவல்பூந்துறை ஆகியவை பழையபாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
மாநகராட்சி தொடக்கப்பள்ளி ஒன்று பழையபாளையம் பகுதியில் இயங்குகிறது.
# விக்கிப்பீடியா:விக்கிப்படுத்தப்பட வேண்டிய கட்டுரைகள்/செம்மைப்படுத்துதல்

விக்கிப்படுத்தப்பட வேண்டிய கட்டுரைகளை கவனிப்பதற்கான திட்டம்.  
அண்மைய ஆண்டுகளில் *விக்கிப்படுத்தப்பட வேண்டிய கட்டுரைகள்* எனும் வார்ப்புருவோ அல்லது பகுப்போ பயன்படுத்தப்படுவதில்லை. எனவே ஒருமுறை துப்புரவு செய்தால் போதுமானதாக இருக்கும்.  
முதன்மைத் திட்டம்: விக்கிப்பீடியா:மேம்பாடு
# விக்கிப்பீடியா:விக்கிப்படுத்தப்பட வேண்டிய கட்டுரைகள்/செம்மைப்படுத்துதல்

## புள்ளிவிவரம்

| எண் | align= 672 |  |
| --- | --- | --- |
| 2 | இன்று | align= |  
(<small></small>)
# விக்கிப்பீடியா:விக்கிப்படுத்தப்பட வேண்டிய கட்டுரைகள்/செம்மைப்படுத்துதல்

## முன்னெடுப்புகள்

- [[விக்கிப்பீடியா:விக்கிப்படுத்தப்பட வேண்டிய கட்டுரைகள்/செம்மைப்படுத்துதல்/2025
# தாமிர ஆக்சலேட்டு

**தாமிர ஆக்சலேட்டு** (*Copper oxalate*) CuC<sub>2</sub>O<sub>4</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். தாமிரமும் ஆக்சாலிக் அமிலமும் சேர்ந்து இந்த உப்பு உருவாகிறது. நடைமுறையில் தாமிர ஆக்சலேட்டு நீர், ஆல்ககால், ஈதர் மற்றும் அசிட்டிக் அமிலத்தில் கரையாது. ஆனால் அம்மோனியம் ஐதராக்சைடில் கரையும். தாமிர ஆக்சலேட்டு ஒரு நீரேற்றாக உருவாகிறது. அமில-நீல படிகங்களை இது உருவாக்குகிறது.
# தாமிர ஆக்சலேட்டு

## தயாரிப்பு

தாமிரம்(II) உப்புடன் சோடியம் ஆக்சலேட்டு கரைசலை சேர்த்து வீழ்படிவாக்கல் வினை மூலம் தாமிர ஆக்சலேட்டை தயாரிக்கலாம். அல்லது ஆக்சாலிக் அமிலத்துடன் தாமிர சல்பேட்டை சேர்த்து வினைபுரியச் செய்தும் தாமிர ஆக்சலேட்டை உருவாக்கலாம்.
::<math>\mathsf{CuSO_4 + H_2C_2O_4 + H_2O \ \xrightarrow{}\ CuC_2O_4\cdot H_2O\downarrow + H_2SO_4 }</math>
# தாமிர ஆக்சலேட்டு

## பண்புகள்

ஓர் அரைநீரேற்றாக தாமிர ஆக்சலேட்டு என்பது ஒரு நீல-வெள்ளை திண்மமாகும். இது நடைமுறையில் தண்ணீரில் கரையாதது. 200 பாகை செல்சியசு வெப்பநிலையில், படிகமயமாக்கல் காரணமாக இது தண்ணீரை இழக்கிறது. தாமிர ஆக்சலேட்டு கார உலோக ஆக்சலேட்டுகள் மற்றும் அம்மோனியம் ஆக்சலேட்டுடன் சேர்ந்து அணைவுச் சேர்மங்களை உருவாக்குகிறது:
::<math>\mathsf{CuC_2O_4 + K_2C_2O_4 + 2 H_2O \ \xrightarrow{}\ K_2[Cu(C_2O_4)_2]\cdot 2 H_2O }</math>
# தாமிர ஆக்சலேட்டு

## பயன்கள்

தாமிர ஆக்சலேட்டு கரிம வினைகளுக்கு ஒரு வினையூக்கியாகப் பயன்படுகிறது. அசிட்டைலேற்றம் பெற்ற அசிட்டாலை நிலைநிறுத்தவும் இது பயன்படுகிறது.
# தாமிர ஆக்சலேட்டு

## இதையும் காண்க

- ஆண்டிபினைட்டு
# ஆண்டிபினைட்டு

**ஆண்டிபினைட்டு** (*Antipinite*) KNa<sub>3</sub>Cu<sub>2</sub>(C<sub>2</sub>O<sub>4</sub>)<sub>4</sub> என்ற மூலக்கூற்று வாய்ப்பாட்டால் குறிக்கப்படும் ஒர் அரிய தாமிர ஆக்சலேட்டு கனிமமாகும். பன்னாட்டு கனிமவியல் சங்கம் Atp என்ற குறியீட்டால் ஆண்டிபினைட்டு கனிமத்தை அடையாளப்படுத்துகிறது. சிலி நாட்டின் நிர்வாகப்பகுதிகளில் ஒன்றான தாராபக்கா பகுதியில் ஆண்டிபினைட்டு முதன்முதலில் கண்டறியப்பட்டது.
# அடல் பிகாரி வாச்பாய் மருத்துவ அறிவியல் நிறுவனம்

**அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை** (*Atal Bihari Vajpayee Institute of Medical Sciences and Dr. RML Hospital*), முன்பு **முதுகலை மருத்துவக் கல்வி மற்றும் ஆராய்ச்சி நிறுவனம், புது தில்லி** என்பது இந்தியாவின் புது தில்லியில் அமைந்துள்ள மருத்துவப் பயிற்சி மற்றும் ஆராய்ச்சி நிறுவனம் ஆகும். இது மருத்துவர் இராம் மனோகர் லோகியா மருத்துவமனையுடன் இணைக்கப்பட்டுள்ளது. இந்த நிறுவனம் குரு கோபிந்த் சிங் இந்திரபிரசுதா பல்கலைக்கழகத்துடன் இணைவுபெற்றது. முதுநிலை மருத்துவ மற்றும் ஆராய்ச்சி நிறுவனமாக 2009-ல் தொடங்கப்பட்டது. 2019-ல் 100 இடங்களுடன் கூடிய இளநிலை மருத்துவம் மற்றும் இளநிலை அறுவையியல் படிப்பைத் தொடங்கியது.
# அடல் பிகாரி வாச்பாய் மருத்துவ அறிவியல் நிறுவனம்

## வரலாறு

முன்னாள் பிரதமர் மற்றும் பாரத ரத்னா சிறீ அடல் பிகாரி வாச்பாயின் முதலாவது நினைவு தினமான 16 ஆகத்து 2019 அன்று மாண்புமிகு இந்தியச் சுகாதார அமைச்சர் மருத்துவர் அர்சவர்தன் இக்கல்லூரியினை திறந்துவைத்தார். இளநிலை மருத்துவ மாணவர்களின் முதல் தொகுதி ஆகத்து 2019-ல் கல்லூரியில் சேர்ந்தது.  
இந்த நிறுவனத்தில் மருத்துவம் அல்லாத பாடங்களுக்கு வி. எம். எம். சி. & சப்தர்ஜங் மருத்துவமனையிலிருந்து மாற்றப்பட்ட மூத்த பேராசிரியர்கள் மற்றும் முனைவர் இரா. ம. லோ. மருத்துவமனை ஆசிரியர்களும் உள்ளனர். தற்போதைய உள்கட்டமைப்பு, இளநிலைப் பட்டதாரிகளின் கல்வியாளர்களுக்கான பிரத்தியேக கட்டிடம், முதுநிலைப் பட்டதாரிகளுக்கான 16-அடுக்கு விடுதிக் கட்டிடம் மற்றும் உறைவிட மருத்துவர்களுக்கு மேலும் மேம்படுத்தப்படும்.
# அடல் பிகாரி வாச்பாய் மருத்துவ அறிவியல் நிறுவனம்

## இணைப்புகள்

அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை தில்லி அரசாங்கத்தின் கீழ் உள்ள குரு கோபிந்த் சிங் இந்திரபிரசுதா பல்கலைக்கழகத்துடன் இணைக்கப்பட்டுள்ளது.
# அடல் பிகாரி வாச்பாய் மருத்துவ அறிவியல் நிறுவனம்

## உள்கட்டமைப்பு

முனைவர் இராம் மனோகர் லோகியா மருத்துவமனை வளாகத்துடன் இணைந்த புது தில்லியின் பட்ட மேற்படிப்பு மருத்துவ ஆராய்ச்சி நிறுவனத்தின் கட்டிடத்தில் கல்லூரி இயங்குகிறது. இது அதிநவீன விரிவுரை அரங்குகள், அறிவைக்கூடம், உடலியல், உயிர்வேதியியல், நுண்ணுயிரியல் ஆய்வகங்கள் மற்றும் அதிநவீன நூலகம் ஆகியவற்றைக் கொண்டுள்ளது.
# அடல் பிகாரி வாச்பாய் மருத்துவ அறிவியல் நிறுவனம்

## ஆண்டு விழா

அடல் பிகாரி வாச்பாய் மருத்துவ அறிவியல் நிறுவனம் மற்றும் முனைவர் இராம் மனோகர் லோகியா மருத்துவமனை *ரெவல்சு* என்றழைக்கப்படும் வருடாந்திர விழாவை நடத்துகின்றன. இருப்பினும், கோவிட்-19 தொற்றுநோய் காரணமாக ரெவெல்சு 2020 ரத்து செய்யப்பட்டது.
# அடல் பிகாரி வாச்பாய் மருத்துவ அறிவியல் நிறுவனம்

## மேலும் பார்க்கவும்

- ஜவஹர்லால் பட்ட மேற்படிப்பு மருத்துவக் கல்வி மற்றும் ஆராய்ச்சி நிறுவனம், புதுச்சேரி
# முனைவர் இராம் மனோகர் லோகியா மருத்துவ அறிவியல் நிறுவனம்

**முனைவர் இராம் மனோகர் லோகியா மருத்துவ அறிவியல் நிறுவனம்** (*Dr. Ram Manohar Lohia Institute of Medical Sciences*), இந்தியாவின் உத்தரப் பிரதேசத்தின் லக்னோவில் அமைந்துள்ள மாநில சட்டமன்றச் சட்டத்தின் கீழ் உள்ள ஒரு மருத்துவ நிறுவனம் ஆகும். இந்நிறுவனம் இளநிலை மருத்துவம் மற்றும் இளநிலை அறுவையியல், மருந்திய மருத்துவம், குழந்தை மருத்துவத்தில் முதுநிலை, முதுநிலை மருத்துவன் மற்றும் முனைவர் பட்ட படிப்பினை வழங்குகிறது. இந்நிறுவனம் 2006-ல் நிறுவப்பட்டது. 2018 வரை கிங் ஜார்ஜ் மருத்துவ பல்கலைக்கழகத்துடன் இணைக்கப்பட்டது. 12 செப்டம்பர் 2018 அன்று, பட்டம் வழங்கும் நிலை மற்றும் சலுகைகளுடன் மாநில சட்டமன்றச் சட்டத்தின் கீழ் செயல்படும் ஒரு நிறுவனமாக அறிவிக்கப்பட்டது.
# முனைவர் இராம் மனோகர் லோகியா மருத்துவ அறிவியல் நிறுவனம்

## வரலாறு

### நிறுவியது

உத்தரப் பிரதேச அரசாங்கத்தின் தன்னாட்சி நிறுவனமாக இது லக்னோவில் உள்ள சஞ்சய் காந்தி முதுகலை மருத்துவ அறிவியல் கழகத்தின் கீழ் நிறுவப்பட்டது. 2006-ல் தன்னாட்சி தகுதியினைப் பெற்றது.
# முனைவர் இராம் மனோகர் லோகியா மருத்துவ அறிவியல் நிறுவனம்

## வரலாறு

### பட்டப் படிப்புகள்

2006-ல் நிறுவப்பட்ட பிறகு, 2012-ல் முதுநிலை மற்றும் உயர் பட்டப் படிப்புகளைத் தொடங்க இந்திய மருத்துவக் கழக ஒப்புதல் பெற்றது. 2017ஆம் ஆண்டில் இளநிலை மருத்துவ பட்டப்படிப்பை நடத்துவதற்கு இந்திய மருத்துவக் கழக ஒப்புதலைப் பெற்றது. இது கிங் ஜார்ஜ் மருத்துவப் பல்கலைக்கழகத்தின் இணைந்த கல்லூரியாகத் தொடங்கப்பட்டது.
# முனைவர் இராம் மனோகர் லோகியா மருத்துவ அறிவியல் நிறுவனம்

## வரலாறு

### மாநில சட்டமன்ற சட்டத்தின் கீழ் நிறுவனம் மூலம் பல்கலைக்கழக தகுதி

2015ஆம் ஆண்டில், உத்திரப் பிரதேச அரசு, சட்டமன்றத்தில் முனைவர் இராம் மனோகர் லோகியாமருத்துவ அறிவியல் நிறுவனச் சட்டம் 2015ஐ இயற்றுவதன் மூலம் மாநில சட்டமன்றச் சட்டத்தின் கீழ் ஒரு நிறுவனமாக மேம்படுத்தத் தொடங்கியது. ஆனால் முனைவர் இராம் மனோகர் லோகியா மருத்துவ அறிவியல் நிறுவனம் சட்டம் 2015க்கு உத்தரப் பிரதேச ஆளுநரிடம் ஒப்புதல் பெறாததால், 2018-ல் அமைச்சரவை ஆளுநர் அளித்த பரிந்துரைகளை உள்ளடக்கி மீண்டும் ஒரு திருத்தச் சட்டத்தைத் தயாரித்து செயல்முறையைத் தொடங்கியது. இந்தச் சட்டம் 12 செப்டம்பர் 2018 அன்று அறிவிக்கப்பட்டது.
# முனைவர் இராம் மனோகர் லோகியா மருத்துவ அறிவியல் நிறுவனம்

## படிப்புகள்

தற்போது இளநிலை மருத்துவம் மற்றும் இளநிலை அறுவையியல், குறுகிய கால மாணவர் பயிற்சி, இளம் அறிவியல், முது அறிவியல் மாணவர்களுக்கான தொழில்நுட்ப & திட்டப்பணி, முனைவர் பட்ட திட்டம், மருத்துவ மாணவர்களுக்கான வேலைவாய்ப்பு மற்றும் முதுநிலைப் பட்டப் படிப்புகளை வழங்குகிறது.
# முனைவர் இராம் மனோகர் லோகியா மருத்துவ அறிவியல் நிறுவனம்

## இடம்

லக்னோவின் கோமதி நகர்ப் பகுதியில் உள்ள விபூதி காண்டில் இந்த நிறுவனம் அமைந்துள்ளது.
# முனைவர் இராம் மனோகர் லோகியா மருத்துவ அறிவியல் நிறுவனம்

## துறைகள்

- மயக்கவியல்
- இதயவியல்
- இரைப்பை அறுவை சிகிச்சை
- குடல் மருத்துவம்
- நுண்ணுயிரியல்
- சிறுநீரகவியல்
- நரம்பியல்
- நரம்பியல் அறுவை சிகிச்சை
- அணு மருத்துவம்
- நோயியல்
- கதிரியக்க நோய் கண்டறிதல்
- கதிர்வீச்சு புற்றுநோயியல்
- அறுவைசிகிச்சை புற்றுநோயியல்
- சிறுநீரகவியல்
- மருத்துவ புற்றுநோயியல்
- இருதய மற்றும் மார்பக அறுவை சிகிச்சை
- அவசர மருத்துவம்
- உடல் மருத்துவம் & மறுவாழ்வு
- குழந்தை அறுவை சிகிச்சை
# வெளிறிய பூனைப் பருந்து

**வெளிறிய பூனைப் பருந்து** (*Circus macrourus*) என்பது பூனைப் பருந்து துணைக் குடும்பத்தைச் சேர்ந்த கொன்றுண்ணிப் புலம்பெயர் பறவையாகும். இதன் அறிவியல் பெயர் பண்டைய கிரேக்க மொழியில் இருந்து உருவாக்கப்பட்டது.  
இது கிழக்கு ஐரோப்பாவின் தெற்குப் பகுதி மற்றும் நடு ஆசியா மற்றும் ஈரான் மற்றும் முக்கியமாக இந்தியா மற்றும் தென்கிழக்கு ஆசியாவில் குளிர்காலத்தில் இனப்பெருக்கம் செய்கிறது. இது பெரிய பிரித்தானியா மற்றும் மேற்கு ஐரோப்பாவில் அரிதான ஆனால் அதிகரித்து வரும் அலைந்துவரும் பறவை ஆகும். 2017 ஆம் ஆண்டில் நெதர்லாந்தில் உள்ள ஒரு பார்லி வயலில் ஒரு ஜோடி வெளிறிய பூனைப் பருந்துகள் கூடு கட்டியிருந்தன; அவை நான்கு குஞ்சுகளை வளர்த்தன. அந்த நாட்டில் இந்த இனத்தின் இனப்பெருக்கம் குறித்த முதல் பதிவு இதுவாகும். 2019 ஆம் ஆண்டில், ஒரு ஜோடி பறவைகள் ஸ்பெயினில் முதல் முறையாக வளர்க்கப்பட்டது.  
நடுத்தர அளவிலான இந்தக் கொன்றுண்ணிப் பறவையானது திறந்த சமவெளிகள், சதுப்பு நிலங்கள் மற்றும் சமநிலக் கானகங்களில் இனப்பெருக்கம் செய்கிறது.
# வெளிறிய பூனைப் பருந்து

## விளக்கம்

தனித்து காணப்படும் இது தரையில் இருந்து சுமார் ஒரு மீட்டர் உயரத்தில் சுற்றிப் பறந்தபடி இருக்கும் இது பறக்கும்போது இறக்கைகள் முதுகின் மேல் நோக்கி சற்று வளைந்து V வடிவில் அமைந்திருக்க காணலாம். இந்தப் பறவைகளில் ஆண் பெண் பறவைகள் தனிதனியான சிறகுத்தோற்றத்தில் இருப்பது மற்ற பூனைப் பருந்துகளை ஒத்திருக்கிறது. வளர்ந்த பறவைகள் 40-48 செமீ (16-19 அங்குலம்) நீளமும், 95-120 செமீ (37-47 அங்குலம்) இறக்கைகளுடன் அகலமும் இருக்கும். அலகு கருப்பு நிறத்திலும், விழிப் படலமும், கால்களும் மஞ்சள் நிறத்தில் இருக்கும். ஆண் பறவைகளின் எடை 315 கிராம் (11.1 அவுன்ஸ்) இருக்கும். அதே சமயம் பெண் பறவைகளின் எடை சற்று கூடுதலாக 445 கிராம் (15.7 அவுன்ஸ்) இருக்கும். ஆணின் உடலின் மேற்பகுதி சாம்பல் நிறம் கலந்த வெளிர் கருப்பாகவும், கீழ்ப்பகுதி வெள்ளையாகவும், இறக்கை விளிம்பு நல்ல கருப்பாகவும், நீண்ட வாலில் வெள்ளையும் சாம்பலுமான பட்டைகள் மாறி மாறி அமைந்திருக்கும். இது அதன் சிறிய அளவு, குறுகலான இறக்கைகள், வெளிர் நிறம் மற்றும் வெவ்வேறு இறக்கை வடிவங்களில் இருந்து கருநீலப் பூனைப்பருந்தில் இருந்து வேறுபடுகிறது. பெண் பறவைகள் உடலின் மேற்பகுதி மஞ்சள் கலந்த பழுப்பு நிறத்தில் இருக்கக் காணலாம். அலகு முகடும், கண் விளிம்பும் வெள்ளையாக இருக்கும். கழுத்தைச் சுற்றிலும் வெள்ளை, பழுப்பு போன்ற நிறங்களில் தூவிகள் இருக்கும். உடலின் கீழ்ப்பகுதி வெண்மையாக அகன்ற மங்கிய பழுப்புப் பட்டைகள் கலந்து காணப்படும். இது பெண் கருநீலப் பூனைப்பருந்தில் இருந்து இது சிறப்பாக வேறுபடுகிறது. இது பெண் மாண்டேகுவின் பூனைப்பருந்தைப் போலவே உள்ளது, ஆனால் வெளிறிய வயிறு மற்றும் நன்கு தெளிவான முக அமைப்பைக் கொண்டுள்ளது.
# வெளிறிய பூனைப் பருந்து

## நடத்தையும் சூழலியலும்

தனித்துக் காணப்படும் இவை தரையில் இருந்து சுமார் ஒரு மீட்டர் உயரத்தில் சுற்றி பறந்தபடி இருக்கும். மேடு பள்ளங்களுக்கு ஏற்ப தாழ்ந்தும் உயர்ந்தும் பறக்கும். ஏதாவது இரையைக் கண்டவுடன் அதனைக் காலால் பற்றி வயல் பரப்பிலோ, ஏரிக்கரையிலோ அமர்ந்து தின்னும். தரையில் அமரும் இவை மரங்களில் இவை விரும்பி அமர்வதில்லை. இதன் இந்தப் பழக்கத்தைக் கொண்டே இவற்றை அடையாளம் காணலாம். மற்ற பறவைகளுடன் சேர்ந்து உழுத நிலங்களிலோ, புல் வெளிகளி தரையிலேயே இரவு முழுவதும் கழிக்கும். சுமார் ஒரு மீட்டர் இடைவெளிவிட்டு ஒன்றுக்கொன்று நெருக்கமில்லாமல் இவை அமர்ந்திருப்பதைப் இரவில் பார்த்தால் புல் தூறுகள் முளைத்திருப்பதைப் போல தெரியும்.  
வெளிறிய பூனைப் பருந்துகள் முதன்மையாக சிறிய பாலூட்டிகளையும் பறவைகளையும் வேட்டையாடுகின்றன. இவை வயல்களிலும் கரம்பைநிலத்திலும் தாழ்வாகப் பறந்து சென்று வேட்டையாடுகின்றன. இவற்றின் மற்ற உணவு ஆதாரங்களில் பெரிய பூச்சிகள் (பொதுவாக வெட்டுக்கிளிகள்), பல்லிகள், தவளைகள் போன்றவை அடங்கும். இந்த இனம் தரையில் புல் தூறுகளில் கூடு அமைக்கும். மூன்று முதல் ஆறு முட்டைகள் இடும். ஆனால் பொதுவாக நான்கு முதல் ஐந்து வெள்ளை நிற முட்டைகள் இடக்கூடும்.
# அதிதி ஷங்கர்

**அதிதி ஷங்கர்** (*Aditi Shankar*) ஓர் இந்தியத் திரைப்பட நடிகை மற்றும் பின்னணிப் பாடகி ஆவார்.தமிழ்த் திரைப்படங்களில் நடிக்கிறார். *விருமன்* (2022) திரைப்படத்தில் நடிகையாக அறிமுகமானார்.
# அதிதி ஷங்கர்

## ஆரம்ப கால வாழ்க்கை

அதிதி இந்தியாவில் தமிழ்நாட்டின் சென்னையில் பிறந்தார். இவர் இந்திய திரைப்பட இயக்குநர் மற்றும் தயாரிப்பாளர் ஷங்கரின் மகள் ஆவார். இவருக்கு ஐஸ்வர்யா ஷங்கர் என்ற அக்காவும், அர்ஜித் ஷங்கர் என்ற தம்பியும் உள்ளனர். அதிதி ஸ்ரீ ராமச்சந்திரா பல்கலைக்கழகத்தில் மருத்துவப் பட்டப்படிப்பை முடித்தார். பட்டம் பெற்ற பிறகு, தனது நீண்ட கால நடிப்பு ஆர்வத்தைப் பற்றி பெற்றோரிடம் தெரிவித்து,*விருமன்* படத்தில் அறிமுகமானார்.
# அதிதி ஷங்கர்

## தொழில்

தெலுங்கில் *கானி* படத்தின் "ரோமியோ ஜூலியட்" பாடலுக்காக அதிதி பின்னணிப் பாடகியாக அறிமுகமானார்.  
2021 இல், திரைப்பட இயக்குநர் எம். முத்தையா அவரை அணுகி *விருமன்* என்ற மசாலா படத்தில் கதாநாயகியாக நடிக்க கேட்டுக்கொண்டார். இப்படத்தில் மதுர வீரன் என்ற பாடலை பாடியுள்ளார்.  
2022 இன் நடுப்பகுதியில், மடோனா அசுவின் இயக்கத்தில், சிவகார்த்திகேயனுடன் சேர்ந்து *மாவீரன்* என்னும் படத்தில் நடிக்கத் துவங்கினார். அப்படம் சூலை 2023 இல் வெளியானது. அப்படத்தில் *வண்ணாரப்பேட்டையில ஒரு வவ்வாலு* என்னும் பாடலையும் பாடினார்.  
விஷ்ணுவர்த்தன் இயக்கத்தில் அதர்வாவின் தம்பியான ஆகாஷ் முரளிக்கு இணையாக நேசிப்பாயா படத்தில் நடித்தார்.
# மேட்டுக்கடை

**மேட்டுக்கடை** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 281 மீட்டர் உயரத்தில் அமைந்துள்ள மேட்டுக்கடை பகுதியின் புவியியல் ஆள்கூறுகள், ஆகும். ஈரோடு, மூலப்பாளையம், மூலப்பட்டறை, வீரப்பன்சத்திரம், வீரப்பம்பாளையம், திண்டல், பெரியசேமூர், சூளை, கனிராவுத்தர்குளம், வேப்பம்பாளையம், கதிரம்பட்டி, பழையபாளையம், வில்லரசம்பட்டி, பவளத்தாம்பாளையம், நஞ்சனாபுரம், சோலார், முள்ளாம்பரப்பு, கஸ்பாபேட்டை மற்றும் அவல்பூந்துறை ஆகியவை மேட்டுக்கடை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
மேட்டுக்கடை பகுதியில் சூர்யா பொறியியல் கல்லூரி என்ற தனியார் கல்வி நிலையம் ஒன்று அமையப் பெற்றுள்ளது.
# மேல்காட்

| <div> மேகாட் புலிகள் காப்பக நுழைவு வாயில்</div> | } |
| --- | --- |
1973 ஆம் ஆண்டில் புலிகள் திட்டத்தின் கீழ் அறிவிக்கப்பட்ட இந்தியாவின் முதல் ஒன்பது புலிகள் காப்பகங்களில் மேல்காட்டும் ஒன்றாகும். இது மாகாராட்டிரம், அமராவதி மாவட்ட வடக்கில், ஆயக்கூறுகளில் அமைந்துள்ளது. மேல்காட் கானுயிர் புகலிடம் 1985 இல் அறிவிக்கப்பட்டது. தபதி ஆறு மேல்காட் கானுயிர் புகலிடத்துக்கு வடக்கே பாய்கிறது. புகலிட எள்லைகளாக தபதுயாறும் காவிகர் முகடும் சாத்பூரா மலைதொடரும் அமைகின்றன.
# மேல்காட்

## வரலாறு

1484 ஆம் ஆண்டில் இமாத் சாகி வம்சம் நிறுவப்பட்ட பெராவை அடைய வடக்கிலிருந்து மன்னர்கள் கடந்து சென்ற மேல்காட்டில் கணவாய்கள் உள்ளன. வரலாற்று சிறப்புமிக்க நாரனாலா கவில்கர் கோட்டைகள் முதமையான கிழக்கு - மேற்கு மலைத்தொடரின் பாதுகாப்பை வழங்கின. 1803 ஆம் ஆண்டில் இரண்டாம் மராட்டியப் போரில் , பின்னர் வெலிங்டன் டியூக் ஆன கர்னல் ஆர்தர் வெல்லெசுலி , மராத்தியர்களிடமிருந்து கவில்கர் கோட்டையைக் கைப்பற்றினார்.
# மேல்காட்

## புவியியல்

மகாராஷ்டிராவின் அமராவதி மாவட்டத்தின் வடக்கு முனையில், மத்தியப் பிரதேசத்தின் எல்லையில், தென்மேற்கு சாத்புரா மலைத்தொடர்களில் மேல்காட் உள்ளது. மெல்காட் என்றால் 'மலைகளின் தொடர்' என்று பொருள், இது துண்டிக்கப்பட்ட பாறைகள், செங்குத்தான ஏறுதல்களின் நடுவில் இருக்கும் முடிவில்லாத மலைகள், பள்ளத்தாக்குகளின் ஊடாக நெடுஞ்சாலை ஒன்று செல்கிறது.  
மேல்காட் பகுதி 1974 ஆம் ஆண்டு புலிகள் காப்பகமாக அறிவிக்கப்பட்டது.இது மேகத் புலிக் காப்பக நிர்வாக அளவில், சிப்னா, குகமால், அகோட் என கானுயிர் காப்பிடப் பிரிவுகளாகப் பிரிக்கப்பட்டுள்ளது. தற்போது, மொத்த பரப்பளவு இருப்பு சுமார் 1677 கி. மீ.<sup>2 .</sup> சிப்னா, குகமால் வனவிலங்கு பிரிவின், மையப் பகுதியில் 10-க்கும் மேற்பட்ட ஊர்கள் உள்ளன. அகோட் வனவிலங்கு பிரிவில் மையப் பகுதியில் ஊர்கள் இல்லை. அகோட் வனவிலங்கு பிரிவில் அனைத்து ஊர்களும் மறுவாழ்வு பெறுகின்றன.  
இந்த காடு வெப்பமண்டல வறண்ட இலையுதிர் இயல்பு உடையதாகும், இதில் தேக்கு (டெக்டோனா கிராண்டிசு) பேரளவில் அமைகிறது. இந்த இருப்பு ஐந்து முக்கிய நதிகளின் நீர்ப்பிடிப்பு பகுதியாகும்: காண்டு, கப்ரா, சிப்னா, கட்கா டோலர்மாகிய ஐந்து ஆறுகளும் தபதியின் கிலையாறுகளாகும்.
# மேல்காட்

## விலங்கினங்கள்

மேல்காட்டில் உள்ள முதன்மை விலங்கினங்கள் வங்காளப் புலி, இந்தியச் சிறுத்தை, சுலோத்துக் கரடி, தோலே இந்திய நரி, சாம்பார் கவுர், குரைக்கும் மான், நீல்காய் சிதல், சௌசிங்கா தேன் பட்டைப் பறக்கும் அணில், காட்டுப்பன்றி, இலங்கூர் இரீசசு குரங்கு, இந்திய முள்ளம்பன்றி, இந்திய பாங்கோலின் சுட்டி, மலைப்பாம்பு, மென்மையான பூசப்பட்ட நீர்நாய், கருப்பு - நெப்பி முயல் ஆகியனவாகும்.
# மேல்காட்

## மக்கள் தொகை

காப்பகத்துக்கு வெளியே 61 ஊர்கள் உள்ளன. 22 ஊர்கள் அருகாமையிலும் 39 ஊர்கள் பயன்பாட்டிடங்களிலும் உள்ளன அருகாமையிலும் பயனிடங்களிலும் உல்ள மக்கள்தொகை, 1994 மக்கள்தொகைக் கண்க்கீட்டின்படி, முறையே 11024 பேரும் 15642 பேரும் ஆவர்.  
இங்கு வசிக்கும் முதன்மையான பழங்குடியினர், பெரும்பாலும் கோர்கு பழங்குடியினர் (80% ) ஆவர். கோண்டு, நிகால், பலாய், கோலன், கவாலி, கல்பி, வஞ்சாரி, மராத்தா போன்றவர்களும் வாழ்கின்றனர். விறகு, மரம், தீவனம், மருத்துவத் தாவரங்கள் மரமற்ற காட்டுப் பொருட்களான பழம், பூக்கள், பசை, மருத்துவத் தாவரங்கள் ஆகியவற்றின் உண்மையான உள்நாட்டுத் தேவைகளுக்காக அனைத்து மக்களும் காடுகளையே சார்ந்துள்ளனர். இவர்களின் முதன்மை வருமான வாயில்கள் உடல் உழைப்பும் மழைக்கால வேளாண்மையும் ஆகும். மரமல்லாத காடுகளான , பூக்கள், விதைகள், கரோலி, கம்குலா, , டெண்டு இலைகள் முசலி (ஒரு மருத்துவ தாவரம்) போன்றவற்றைத் திரட்டி தங்கள் வருமானத்தைப் பெருக்குகிறார்கள்.
# மேல்காட்

## சுற்றுலா

மகாராட்டிரத்தின் அமராவதி மாவட்டத்தில் அமைந்துள்ள மேல்காட், புலிக் காப்பு, கானுயிர் புகலிடமாகும். மேல்காட் புலிக் காப்பகம் மத்திய இந்தியாவில் சாத்புரா மலைத்தொடரின் தெற்குப் பகுதியில் அமைந்துள்ளது, இது கவில்கர் மலை என்று அழைக்கப்படுகிறது. இது நாக்பூருக்கு மேற்கே 2225 கி.மீ தொலைவில் 1967 இல் கானுயிர் காப்பிடமாக நிறுவப்பட்டது, மேலும் 1974 இல் புலிக் காப்பகமாகவும் அறிவிக்கப்பட்டது. 1973-74 ஆம் ஆண்டில் அறிவிக்கப்பட்ட முதல் ஒன்பது புலி இருப்புக்களில் இதுவும் ஒன்றாகும். புலித் திட்டம், வங்காளப் புலிகளைப் பாதுகாக்க 1972 ஆம் ஆண்டில் இந்தியாவில் தொடங்கப்பட்ட கானுயிர் பாதுகாப்பு திட்டம் ஆகும்.  
புலிகளைத் தவிர மற்ற முதன்மை விலங்குகள் சோம்பல் கரடி, இந்திய கவுர், சாம்பார் மான், சிறுத்தை, நீலகாய் போன்றவை அமைகின்றன. அழியும் இடரில் உள்ள, 'அழிந்து வரும்' காட்டு ஆந்தை ஆகியன மேல்காட்டின் பல்வேறு பகுதிகளில் காணப்படுகின்றன.  
மேல்காட்டில் 4 சுற்றுலா மையங்கலிலும் செமடோ, சிக்கல்தாரா, கரிசல், சாநூர் ஆகிய ஊர்களிலும் பரவி உள்ளன. 14 தங்கும் இடங்கள் செமாடோவுக்கு 14 கி.மீ தொலைவில் கோல்காசில் உள்ளன.  
சிக்கல்தாரா, செமாடோ, கொல்காசு, கரிசல் ஆகிய இடங்களுக்குச் செல்வதற்கு அருகிலுள்ள தொடருந்து நிலையம் அமராவதி ஆகும், இது சாநூர் அகோலாவுக்கு மிக அருகில் உள்ளது. அருகிலுள்ள விமான நிலையம் நாக்பூரில் 250 கிமீ தொலைவில் உள்ளது.  
சுற்றுலாப் பயணிகள் அனைத்துப் பருவங்களிலும் மேல்காட்டை சுற்றிப் பார்க்க முடியும், ஆனால் ஜூலை நடுப்பகுதியில் தொடங்கி செப்டம்பர் இறுதி வரையிலான பருவமழை காலமே சிறந்த காட்சிகளை வழங்குகிறது. குளிர்காலம் குளிர்ச்சியாக இருக்கும், இரவு வெப்பநிலை 5 பாகைக்கும் கீழே குறைகிறது. கோடைக்காலம் விலங்குகளைப் பார்ப்பதற்கு ஏற்றது.  
மேல்காட்டில் தங்கும் ஏற்ப்பாடுகள் பெரும்பாலும் கானகத்துறையால் நடத்தப்படுகின்றன, சிக்கல்தாராவில் உள்ள உணவு விடுதிகள், ஓய்வு விடுதிகள் தனியாரால் நடத்தப்படுகின்றன. அவை அமைந்துள்ள காடுகளின் வளிமண்டலத்திற்கு ஏற்றவகையில் இயற்கையாகவும் மிகவும் அடிப்படையானதாகவும் உள்ளன.
# பெஞ்ச் புலிகள் காப்பகம்

**<templatestyles src="Module:Location map/styles.css"></templatestyles><div><div><div><div><div><div></div></div></div><div>பெஞ்ச் புலிகள் காப்பகத்தைக் காட்டும் வரைபடம் (மத்தியப் பிரதேசம்)</div></div></div></div>**  
| சியோனி மாவட்டம் மற்றும் சிந்த்வாரா மாவட்டம் இந்தியா |
| --- |
**பெஞ்ச் புலிகள் காப்பகம்** அல்லது பெஞ்ச் தேசியப் பூங்கா இந்தியாவின் முதன்மையான புலிகள் காப்பகங்களில் ஒன்றாகும். இது மத்தியப் பிரதேசம், மகாராஷ்டிரம் ஆகிய இரண்டு மாநிலங்களில் முதன்முதலாக பரவிய புலி இருப்பாகும்.. பெஞ்ச் பற்றிய இக்குறிப்பு பெரும்பாலும் மத்தியப் பிரதேசத்தில் உள்ள புலிகள் காப்பகத்தைப் பற்றியது.  
மத்தியப் பிரதேசத்தில் உள்ள இந்த புகலிடத்தின் ஒரு பகுதியான இது மத்திய இந்தியாவின் சாத்புரா மலைத்தொடரின் தெற்கு சரிவுகளில் அமைந்துள்ளது. பெஞ்ச் புலிகள் காப்பகம் இந்திரா பிரியதர்ஷினி பெஞ்ச் தேசியப் பூங்கா , பெஞ்ச் மொக்லி புகலிடம் ஒரு இணைப்பகத்தை உள்ளடக்கியது. உருத்யார்டு கிப்ளிங் எழுதிய புகழ்பெற்ற " தி ஜங்கிள் புக் " இல் சித்தரிக்கப்பட்ட அதே காட்டுப்பகுதி இது. இது பெஞ்ச் நதியிலிருந்து தன் பெயரைப் பெற்றது. பூங்காவின் உள்ளே இந்த நதி வடக்கிலிருந்து தெற்கே பாய்ந்து கன்கான் நதியுடன் சேர்ந்து பூங்காவை இரண்டாகப் பிரித்து மத்தியப் பிரதேசத்தின் சியோனி மாவட்டம், சிந்த்வாரா மாவட்டங்களின் எல்லையை உருவாக்குகிறது. டோட்டலாடாவில் பெஞ்ச் ஆற்றின் குறுக்கே கட்டப்பட்ட மேகதூத் அணை 72 சதுர கிலோமீட்டர் பரப்பளவில் ஒரு பெரிய நீர்நிலையை உருவாக்கியுள்ளது , இதில் 54 சதுர கிலோமீட்டர் பரப்பு மத்தியப் பிரதேசத்தில் உள்ளது , மீதமுள்ளவை அருகிலுள்ள மகாராஷ்டிர மாநிலத்தில் உள்ளன. சாத்புரா மலைத்தொடரின் மகாதேவ் மலைகளில் இருந்து வெளிவரும் பெஞ்ச் ஆறு மற்றும் அதனுடன் கலக்கும் பல்வேறு கிளியாறுகள் மற்றும் நீரோடைகள் அனைத்தும் பாதுகாக்கப்பட்ட பகுதியின் காடுகள் வழியாக பாய்கின்றன. பாதுகாக்கப்பட்ட பகுதியின் காடுகளைத் தாங்கும் சாத்புரா மலைத்தொடர்கள் டோட்டலாடோ, கீழ் பெஞ்ச் நீர்த்தேக்கங்களுக்கு ஒரு சிறந்த நீர்நிலையாக செயல்படுகின்றன.
# இலட்சுமி நகர்

**இலட்சுமி நகர்** என்பது இந்திய தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் பவானி பகுதிக்கு அருகிலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 217 மீட்டர் உயரத்தில் அமைந்துள்ள இலட்சுமி நகர் பகுதியின் புவியியல் ஆள்கூறுகள், ஆகும். ஈரோடு, பவானி, காளிங்கராயன்பாளையம், எலவமலை, கருந்தேவன்பாளையம், கரை எல்லப்பாளையம், ஊராட்சிக்கோட்டை, நசியனூர் மற்றும் சித்தோடு ஆகியவை இலட்சுமி நகர் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
# பகதூர் சிங் சாகூ

**பகதூர் சிங் சாகூ** (*Bahadur Singh Sagoo*) இந்தியாவைச் சேர்ந்த குண்டு எறிதல் விளையாட்டு வீரராவார். 2000 கோடைகால ஒலிம்பிக் போட்டிகள் மற்றும் 2004 கோடைகால ஒலிம்பிக் போட்டிகளில் போட்டியிட்டார். இந்திய அரசாங்கம் இவருக்கு பத்மசிறீ விருதை வழங்கி சிறப்பித்தது. 2002 ஆம் ஆண்டு நடைபெற்ற ஆசிய விளையாட்டுப் போட்டிகளில் குண்டு எறிதல் விளையாட்டில் இவர் தங்கப் பதக்கம் வென்றார்.
# பக்கே புலிகள் காப்பகம்

**பக்கே புலிகள் காப்பகம்**, வடகிழக்கு இந்தியாவில் அருணாச்சல பிரதேசத்தின் கிழக்கு காமெங் மாவட்டத்தில் உள்ள ஒரு புலிகள் திட்ட காப்பகமாகும் . 862 ச.கிமீ பரப்பளவுள்ள இதை அருணாச்சல பிரதேசத்தின் சுற்றுச்சூழல், கானகத் துறையால் பாதுகாக்கப்படுகிறது. இது முன்பு **பாகுய் புலிகள் புகலிடம்** என்று அறியப்பட்டது, ஆனால் ஏப்ரல் 2001 இல் அருணாச்சல பிரதேச ஆளுநரால் பெயர் மாற்றப்பட்டது. அதன் இருவாய்ச்சி கூட்டுத் தத்தெடுப்பு திட்டத்திற்காக 'அழிந்து வரும் உயிரினங்களின் பாதுகாப்பு' பிரிவில் 2016 ஆம் ஆண்டிற்கான இந்தியப் பல்லுயிர் பெருக்க விருதை வென்றுள்ளது.
# பக்கே புலிகள் காப்பகம்

## இடம்

பக்கே கானுயிர் புகலிடம் அருணாச்சல பிரதேசத்தின் பக்கே கெசாங் மாவட்டத்தில் கிழக்கு இமயமலையின் மேடுபள்ளமான குன்றங்கள் செறிந்த மலையடிவாரத்தில் உயரத்தில் அமைந்துள்ளது. . இது மேற்கிலும் வடக்கிலும் பரேலி அல்லது கமெங் நதியாலும், கிழக்கில் பக்கே ஆற்றாலும் சூழப்பட்டுள்ளது. இது பெரும்பாலான பக்கங்களில் தொடர்ச்சியான காடுகளால் சூழப்பட்டுள்ளது. இதன் கிழக்கில் பரப்பளவைக் கொண்ட பாபும் காப்புக்காடு அமைந்துள்ளது. தெற்கிலும் தென்கிழக்கிலும், புகலிடம் காப்புக்காடுகளையும் அசாமின் நமேரி தேசிய பூங்காவை ஒட்டியும் உள்ளது. மேற்கில், இது பரப்பளவைக் கொண்ட தொய்மரா காப்புக் காடுகளாலும் ஈகிள் கூட்டுக் கானுயிர் புகலிடத்தாலும் ; வடக்கே செர்கான் காட்டுப் பகுதியாலும் சூழப்பட்டுள்ளது. . 1996 வரை காப்புக் காடுகளில் வணிக அளவில் தேர்ந்தெடுக்கப்பட்ட மரங்கள் வெட்டப்பட்டன.  
இப்பகுதியில் உள்ள முக்கிய வற்றாத நீரோடைகள் நமேரி, காரி, மேல் திகோரை ஆகியனவாகும். கமெங் ஆற்றின் மேற்கில் செசா ஆர்க்கிட் புகலிடமும் ஈகிள் கூட்டுக் கானுயிர் புகலிடமும் உள்ளன.
# பக்கே புலிகள் காப்பகம்

## வரலாறு

பாக்கே புலிகள் காப்பகத்தின் பகுதி தொடக்கத்தில் 1 ஜூலை 1966 இல் பாகுய் காப்புக்காடாக அமைக்கப்பட்டது. பிறகு, 28 மார்ச் 1977 இல் ஒரு விளையாட்டு காப்பகமாக அறிவிக்கப்பட்டது. 2001 ஆம் ஆண்டில், இது பகுய் கானுயிர் புகலிடம் என மறுபெயரிடப்பட்டது மற்றும் தேசிய புலிகள் பாதுகாப்பு ஆணையத்தின் புலிகள் திட்டத்தின் கீழ் 26 வது புலிகள் காப்பகமாக 23 ஏப்ரல் 2002 அன்று பகுய் புலிகள் காப்பகமாக மாறியது.
# பக்கே புலிகள் காப்பகம்

## புவியியல்

இந்த இருப்புக்கள் 100 முதல் 2,000 மீ (330 முதல் 6,560 ) வரை உயரத்தில் உள்ளன. இந்த நிலப்பரப்பு வடக்கில் மலைத்தொடர்களோடும் தெற்கில் குறுகிய சமவெளிகள், சரிவான மலைப் பள்ளத்தாக்குகளுடனும் கரடுமுரடானதாக உள்ளது. இந்தப் புகலிடம் பிரம்மபுத்திரா ஆற்றின் பள்ளத்தாக்கை நோக்கி தெற்கு நோக்கி சாய்கிறது.
# பக்கே புலிகள் காப்பகம்

## காலநிலை

பாக்கே புலிகள் சரணாலயம் நவம்பர் முதல் மார்ச் வரை குளிர் காலநிலையுடன் மிதவெப்ப மண்டல காலநிலையைக் கொண்டுள்ளது. வெப்பநிலை வரை மாறுபடும் ஆண்டு மழைப்பொழிவு . இது மே முதல் செப்டம்பர் வரை தென்மேற்கு பருவமழை மற்றும் நவம்பர் முதல் ஏப்ரல் வரை வடகிழக்கு பருவமழை ஆகியவற்றிலிருந்து முக்கியமாக மழையைப் பெறுகிறது. அக்டோபர் மற்றும் நவம்பர் ஆகியவை ஒப்பீட்டளவில் வறண்டவை. காற்று பொதுவாக மிதமான வேகத்தில் இருக்கும். இடியுடன் கூடிய மழை அவ்வப்போது மார்ச்-ஏப்ரல் மாதங்களில் ஏற்படும். சராசரி ஆண்டு மழை 2500 ஆகும்&nbsp;மிமீ மே மற்றும் ஜூன் மாதங்கள் வெப்பமான மாதங்கள். கோடையில் ஈரப்பதம் 80% அடையும். வெப்பமண்டல அரை-பசுமையான காடுகள் கீழ் சமவெளி மற்றும் அடிவாரத்தில் சிதறிக்கிடக்கின்றன, *ஆல்டிங்கியா எக்செல்சா*, நஹர் *மெசுவா ஃபெரியா*, பாண்டர்டிமா *டைசோக்சைலம் பைனெக்டாரிஃபெரம்*, *பெயில்ஸ்மீடியா* எஸ்பி ஆகியவற்றால் ஆதிக்கம் செலுத்தப்படுகிறது. மற்றும் லாரேசி மற்றும் மிர்டேசியை சேர்ந்த மற்ற நடுத்தர மாடி மரங்கள். இந்த காடுகளில் பொருளாதார மதிப்புள்ள ஏராளமான இனங்கள் உள்ளன. ஃபாகேசி மற்றும் லாரேசியின் துணை வெப்பமண்டல அகன்ற காடுகள் மலை உச்சிகளிலும் உயரமான பகுதிகளிலும் ஆதிக்கம் செலுத்துகின்றன. நீரோடைகளுக்கு அருகில் உள்ள ஈரமான பகுதிகளில் மூங்கில், கரும்பு மற்றும் பனைகள் அதிக அளவில் வளரும். ஏறக்குறைய எட்டு வகையான மூங்கில் இப்பகுதியில், பள்ளத்தாக்குகளில் ஈரமான பகுதிகளில், முன்பு குடியேற்றங்களின் கீழ் உள்ள பகுதிகளில் அல்லது மலை சரிவுகளில் சில வகையான இடையூறுகளுக்கு உட்பட்டது. டோக்கோ *லிவிஸ்டோனா ஜென்கின்சியானாவுடன்* குறைந்த பட்சம் ஐந்து வணிகரீதியாக முக்கியமான கரும்பு இனங்கள் ஈரமான பகுதிகளில் வளரும். பெரிய வற்றாத நீரோடைகளில், உயரமான புல்வெளித் திட்டுகளுடன் கூடிய கூழாங்கல் படுக்கைகள் உள்ளன, அவை அவுட்டெங்கா *டில்லேனியா இண்டிகா* மற்றும் போரோம்துரி *தாலுமா ஹோட்க்சோனியுடன்* தாழ்நில ஈரமான காடுகளுக்கு வழிவகுக்கின்றன. பெரிய ஆறுகளில், செமால் *பாம்பாக்ஸ் செய்பாவின்* தனிமைப்படுத்தப்பட்ட மரங்கள் மற்றும் இரண்டு வகையான கொரோய் *அல்பிசியா* எஸ்பி. பொதுவானவை.  
இந்தக் காடுகளில் அதிக சதவீத மர இனங்கள் (64%) விலங்குகளால் சிதறடிக்கப்படுகின்றன, 12% மர இனங்கள் காற்றால் சிதறடிக்கப்படுகின்றன.